CELEX: C2005/330/19
Language: sk
Date: 2005-12-24 00:00:00
Title: Vec C-384/05: Návrh na začatie prejudiciálneho konania podaný uznesením Hoge Raad der Nederlanden zo  14. októbra 2005 , ktorý súvisí s konaním: Johan Piek proti Staat der Nederlanden (Ministerie van Landbouw, Natuur en Voedselkwaliteit)

24.12.2005   
            
            
               SK
            
            
               Úradný vestník Európskej únie
            
            
               C 330/10
            
         Návrh na začatie prejudiciálneho konania podaný uznesením Hoge Raad der Nederlanden zo 14. októbra 2005, ktorý súvisí s konaním: Johan Piek proti Staat der Nederlanden (Ministerie van Landbouw, Natuur en Voedselkwaliteit)
   (Vec C-384/05)
   (2005/C 330/19)
   Jazyk konania: holandčina
   Hoge Raad der Nederlanden podal uznesením zo 14. októbra 2005 na Súdny dvor Európskych spoločenstiev návrh na začatie prejudiciálneho konania podľa článku 234 ES, ktorý súvisí s konaním: Johan Piek proti Staat der Nederlanden (Ministerie van Landbouw, Natuur en Voedselkwaliteit) a bol doručený kancelárii Súdneho dvora 24. októbra 2005.
   Hoge Raad der Nederlanden žiada Súdny dvor, aby rozhodol o nasledujúcich otázkach:
   
               1.
            
            
               Bráni článok 3 bod 1 nariadenia Rady (EHS) č. 857/84 z 31. marca 1984 (1) vnútroštátnej úprave prijatej na vykonanie tohto ustanovenia, ktorá stanovuje, že chovatelia, ktorí prijali investičné záväzky nezávisle od toho, či sa tak stalo v rámci rozvojového plánu, môžu získať osobitné referenčné množstvo iba vtedy, ak tieto investičné záväzky prijali po 1. septembri 1981, ale pred 1. marcom 1984?
            
         
               2.
            
            
               Ak sa otázka č. 1 nedá zodpovedať vo všeobecnosti: pomocou akých kritérií sa má posúdiť v akej miere je časové obmedzenie spomenuté v otázke č. 1 zlučiteľné s nariadením č. 857/84?
            
         
      (1)  Nariadenie Rady (EHS) č. 857/84 z 31. marca 1984 o základných pravidlách pre uplatnenie poplatku podľa článku 5c nariadenia (EHS) č. 804/68 v sektore mlieka a mliečnych výrobkov (Ú. v. ES L 90, s. 13).